Diari Oficial de la Generalitat Valenciana


Sumari del DOGV 3871, del 06-11-2000 (2000/8669)

Informació pública de la convocatòria de proves selectives per a cobrir una plaça d'encarregat del poliesportiu.
----------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/8669


Data del document
:   24-10-2000

Organisme emissor
:   Ajuntament de Pego

Tipus de document
:   Convocatòria

Descriptors 

:   * Pego
    * administració local
    * concurs administratiu
    * policia

Informació pública de la convocatòria de proves selectives per a cobrir una plaça d'encarregat del poliesportiu. [2000/F8669]
  
L'Ajuntament de Pego convoca proves selectives per a cobrir la plaça que seguidament es detalla, vacant en la plantilla de personal d'aquesta corporació i inclosa en l'oferta d'ocupació pública d'aquesta administració per a l'any 2000.
  
Les bases generales de selecció de personal al servei de les corporacions locals, publicades per la Resolució d'1 de desembre de 1992 en el Diari Oficial de la Generalitat Valenciana de 17 de desembre de 1992 i en el Boletín Oficial del Estado número 289, de 29 de desembre de 1992, queden assumides com a pròpies amb les modificacions aprovades pel Ple de data 6 de febrer de 1996 (BOP de 26.03.1996), i amb les següents:
  
a) Base segona, apartat 2. Legislació aplicable:
  
Llei 7/1985, de 2 d'abril, Reguladora de les Bases del Règim Local, modificada per la Llei 4/1999, de 21 d'abril.
  
b) Base sisena, apartat 6.6.5:
  
Les actuacions dels tribunals podran ser recorregudes en alçada davant de l'Alcaldia, de conformitat amb l'article 114 de la Llei 30/1992, de 26 de novembre, modificada per la Llei 4/1999, de 13 de gener.
  
c) Base 15, apartat 15.1:
  
Contra aquestes bases i contra les bases específiques de les convocatòries que les complementen, que esgoten la via administrativa, es podrà interposar un recurs potestatiu de reposició o directament un recurs contenciós administratiu.
  
Les referències que s'efectuen en les bases quarta, cinquena, sisena i quinzena als articles número 66, 71, 20, 21, 109 i 110 de la Llei de Procediment Administratiu s'hauran d'entendre referides als articles 28, 29, 38, 71, 102 i 103 de la Llei de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
  
Tant les bases generals com les específiques formen part de les respectives convocatòries.
  
Bases específiques per a la provisió en propietat d'una plaça d'encarregat/ada del poliesportiu.
  
Bases específiques que han de regir la convocatòria de concurs oposició per a cobrir amb caràcter de personal laboral fix una plaça d'encarregat/ada del poliesportiu municipal, que figura en l'oferta d'ocupació pública per a l'any 2000.
  
Primera. Plaça convocada i sistema de selecció
  
Es convoquen les persones interessades a ocupar en propietat la plaça que a continuació s'indica:
  
Una plaça d'encarregat/ada del poliesportiu municipal.
  
Grup de titulació: E.
  
Naturalesa: personal laboral.
  
- Denominació: encarregat/ada del poliesportiu municipal.
  
- Sistema selectiu: concurs oposició.
  
Segona. Requisits del personal aspirant: els exigits en les bases generals i també els següents:
  
a) Estar en possessió del certificat d'escolaritat o equivalent.
  
b) Drets d'examen: 2.500 pessetes.
  
Tercera. Sistema de selecció. Concurs oposició
  
A) Fase d'oposició
  
Els exercicis de l'oposició, de caràcter obligatori i eliminatori cada un d'aquests, seran tres: un de teòric, un de pràctic i una entrevista personal.
  
Exercici primer. L'examen teòric consistirà en un qüestionari tipus test amb un màxim de 40 preguntes amb quatre respostes possibles i una d'aquestes vàlida, sobre el contingut complet del programa de temes que figura en l'annex I de la present convocatòria.
  
El temps per a realitzar l'exercici no podrà ser superior a dues hores.
  
Aquest exercici es qualificarà de 0 a 10 punts, la puntuació mínima per a superar l'exercici és de 5 punts.
  
La qualificació de l'exercici es farà pública al lloc de realització d'aquesta.
  
Exercici segon. L'examen pràctic consistirà en la realització de supòsits pràctics directament relacionats amb les funcions pròpies de la plaça en qüestió.
  
Aquest exercici es qualificarà de 0 a 10 punts; la puntuació mínima per a superar-lo és de 5 punts.
  
Exercici tercer. Celebració d'una entrevista davant del tribunal, que podrà obtenir de l'aspirant la informació necessària per a la valoració de les seues experiències i coneixements relacionats amb les tasques a desenvolupar.
  
La puntuació obtinguda en l'entrevista no podrà superar els 4 punts.
  
B) Fase de concurs
  
1. Serveis prestats
  
a) Serveis prestats a l'administració pública en qualsevol règim de prestació en plaça o comeses anàlogues a les de la plaça a què s'opta, 0,20 punts per mes, fins a un màxim de 5 punts.
  
2. Titulacions i diplomes
  
2.1.Titulacions:
  
- Per titulació superior a l'exigida: títol de Graduat Escolar: 1 punt.
  
- Títol de Monitor de Bàsquet (Federació Espanyola de Bàsquet): 2 punts.
  
2.2. Cursos:
  
- Impartits per l'Institut Valencià d'Administració Pública, institut, acadèmia o centre autoritzat o reconegut. El barem serà el següent:
  
De 100 o més hores: 2 punts.
  
De 50 a 100 hores: 1 punt.
  
De menys de 50 hores; 0,50 punts.
  
3. Experiència: es valorarà atenent principalment el fet d'haver realitzat funcions similars a les que haurà d'exercir.
  
Es tindran en compte per a això els certificats expedits pels responsables del departament, serveis o àrea.
  
La valoració total d'aquest apartat no podrà excedir de quatre punts.
  
Annex I
  
Temari
  
Tema 1. La Constitució Espanyola de 1978. Drets i deures fonamentals dels espanyols.
  
Tema 2. El municipi: concepte i elements. El terme municipal. La població. L'empadronament.
  
Tema 3. L'organització municipal: l'alcalde. El Ple de l'ajuntament. La Comissió de Govern.
  
Tema 4. Personal al servei de l'administració local. Drets i deures.
  
Tema 5. Funcionament i manteniment d'edificis i instal·lacions municipals: mercats, col·legis, teatres, centres esportius, etc.